ທ່ານອາມາດີເນຈາດ ພວມກ້າວໄປສູ່ ການໄດ້ຮັບໄຊຊະນະ ຢ່າງຖ້ວມລົ້ນ
ຂ່າວສຳຄັນອື່ນໆ: ສະຫະຣັດ ອະນຸຍາດໃຫ້ ທະນາຄານ ຂາອອກຂາເຂົ້າ ໃຫ້ເງິນກູ້ຢືມສຳລັບລາວ ແລະກຳປູເຈັຽ; ເກົາຫຼີເໜືອຕອບໂຕ້ຕໍ່ການລົງໂທດຂອງສະຫະປະຊາຊາດ
ທ່ານ MAHMOUD AHMADINEJAD ຜູ້ສະມັກ ຫົວແຂງກະດ້າງກຳລັງກ້າວໄປສູ່ ການໄດ້ຮັບ ໄຊຊະນະ ຢ່າງ ຖ້ວມລົ້ນ ໃນການເລືອກຕັ້ງປະທານາທິບໍດີ ອີຣ່ານ ຂະນະທີ່ ຜູ້ທ້າທາຍ ນິຍົມແນວທາງ ປານກາງ ຄົນສຳຄັນໄດ້ປະນາມ ຜົນການນັບ ຄະແນນສຽງນີ້ວ່າ ເປັນການທໍຣະຍົດ ຕໍ່ຊາດ ແລະການຈັດການທີ່ເປັນພັຍ ອັນຕະລາຍ ຜົນການນັບ ຄະແນນສຽງ ຂັ້ນຕົ້ນ ໃນວັນເສົາ ມື້ນີ້ ສະແດງໃຫ້ເຫັນວ່າ ປະທານາທິບໍດີ AHMADINEJAD ໄດ້ຮັບຄະແນນສຽງ ເກືອບສອງເທົ່າຂອງຜູ້ສະມັກ ຫົວປະຕິຮູບ ທີ່ເປັນຄູ່ແຂ່ງ ທ່ານ MIR HOSSEIN MOUSAVI ຜົນການນັບ ຄະແນນສຽງ ສະແດງວ່າ ທ່ານ AHMADINEJAD ໄດ້ຮັບ 63% ຂະນະທີ່ທ່ານMOUSAVI ອະດີດ ນາຍົກຣັຖມຸນຕຣີ ອີຣ່ານ ໄດ້ຮັບປະມານ 34% ທ່ານ MOUSAVIອອກຖແລງຂ່າວ ສະບັບນຶ່ງ ກ່າວວ່າ ທ່ານໄດ້ທຳການ ປະທ້ວງຢ່າງແຂງຂັນ ຕໍ່ອັນທີ່ທ່ານເວົ້າວ່າ ເປັນການລະເມີດ ຫຼາຍໆຢ່າງ ໃນການປ່ອນບັດ ມື້ວານນີ້ ທ່ານປະກາດວ່າ ທ່ານຈະບໍ່ຍອມຈຳນົນ ຕໍ່ການທຳທ່າ ທີ່ເປັນໜ້າຢາກຫົວນັ້ນ ທີ່ກຸງເຕຫະຣ່ານ ໃນມື້ນີ້ ໄດ້ມີການ ຮັກສາຄວາມປອດພັຍ ຢ່າງເຄັ່ງຄັດຂະນະທີ່ປະຊາຊົນ ລໍຖ້າຟັງ ການປະກາດ ຄະແນນສຽງ ຂັ້ນສຸດທ້າຍ ເກົາຫລີເໜືອໄດ້ ຂູ່ໃນວັນເສົາ ມື້ນີ້ວ່າ ຈະດຳເນີນມາຕການທາງ ດ້ານທະຫານ ຖ້າສະຫະຣັດ ຫລືປະເທດພັນທະ ມິດ ຫາກພະຍາຍາມທີ່ຈະບັງຄັບໃຫ້ມີ ການປິດ ລ້ອມ ຕາມທີ່ໄດ້ກຳນົດໄວ້ ໂດຍສະພາຄວາມ ໝັ້ນຄົງ ຂອງອົງການສະຫະປະຊາຊາດ ໃນມື້ວານນີ້ ອົງການຂ່າວ ສູນກາງ ຂອງທາງການ ເກົາຫລີເໜືອໄດ້ອ້າງຄຳເວົ້າ ຂອງກະຊວງ ການຕ່າງປະເທດ ທີ່ກ່າວວ່າ ເກົາຫລີເໜືອຈະເລີ້ມໂຄງການ ກັ່ນທາດຢູເຣນຽມ ແລະນຳເອົາ ທາດປລູໂຕນຽມ ທີ່ຕົນມີຢູ່ທັງໝົດໄປສ້າງເປັນ ອາວຸດ ປະຣະມະນູ ກະຊວງ ການຕ່າງປະເທດ ເກົາຫຼີເໜືອ ເວົ້າວ່າຕົນຈະບໍ່ປະຖິ້ມ ໂຄງການ ສ້າງອາວຸດນິວເຄລັຽ ຂອງຕົນ ແລະວ່າ ຕົນໄດ້ນຳເອົານຶ່ງສ່ວນສາມ ຂອງທ່ອນເຊື້ອໄຟ ທີ່ໃຊ້ແລ້ວນັ້ນ ໄປກັ່ນ ຄືນໃໝ່ອີກ ການຂົ່ມຂູ່ຂອງເກົາຫລີເໜືອ ມີຂຶ້ນນຶ່ງມື້ ຫລັງຈາກ ສະພາຄວາມໝັ້ນຄົງ ອົງການ ສະຫະປະຊາຊາດໄດ້ຂຍາຍ ການລົງໂທດ ຕໍ່ເກົາຫຼີເໜືອ ເພື່ອເປັນການ ຕອບໂຕ້ ຕໍ່ການທົດລອງອາວຸດນິວເຄລັຽ ແລະລູກສອນໄຟ ຂອງປະເທດ ດັ່ງກ່າວ ໃນເດືອນແລ້ວນີ້ ເຈົ້າໜ້າທີ່ໃນພາກໃຕ້ອັຟກາ ນິສຖານ ກ່າວວ່າ ມີການໂຈມຕີດ້ວຍລະເບີດ ສະລະຊີບ ໃສ່ຂະບວນຣົດ ລຳລຽງເຊື້ອໄຟ ທີ່ຕັ້ງໃຈ ຈະສົ່ງໄປໃຫ້ກອງກຳລັງ ນາໆຊາດນັ້ນ ເຮັດໃຫ້ ຄົນຂັບຣົດ ອັຟການິສຖານ ຢ່າງນ້ອຍ 8 ຄົນເສັຽຊີວິດ ໂຄສົກຄົນນຶ່ງ ຂອງເຈົ້າແຂວງໆ HELMAND ກ່າວວ່າ ການໂຈມຕີໃນຕອນເດິກ ຂອງຄືນວັນສຸກ ຢູ່ໃນເຂດ ເມືອງ GIRISHK ເຮັດໃຫ້ ຣົດບັນທຸກເຊື້ອໄຟຢ່າງນ້ອຍ 6 ຄັນ ລຸກໄໝ້ເ ປັນແປວໄຟ ແລະມີຜູ້ ໄດ້ຮັບບາດເຈັບ ອີກ 21 ຄົນ ພວກຫົວຮຸນແຮງ ໄດ້ທຳການໂຈມຕີ ເປັນປະຈຳ ຕໍ່ເປົ້າໝາຍ ກຳລັງ ຮັກສາ ຄວາມສະງົບຂອງຕ່າງປະເທດ ແລະເຄີຍໂຈມຕີ ຂະບວນຣົດ ທີ່ລຳລຽງ ຍຸທປັດຈັຍ ໄປໃຫ້ທະຫານອະເມຣິກັນ ແລະອົງການນາໂຕ້ ມາແລ້ວ ໃນອະດີດ ສ່ວນໃນບ່ອນອື່ນໆ ທີ່ແຂວງHELMAND ນັ້ນ ກະຊວງ ປ້ອງກັນປະເທດອັງກິດ ກ່າວວ່າ ມີທະຫານ ອັງກິດຄົນນຶ່ງເສັຽຊີວິດ ໃນຕອນເຊົ້າ ວານນີ້ ດ້ວຍເຫດຣະເບີດ ຂະນະທີ່ ພວມປະຕິບັດງານໃກ້ໆເມືອງ SANGIN ອົງການນາໂຕ້ ກ່າວວ່າ ການໂຈມຕີ ໃນອັຟການິສຖານ ລະຫວ່າງເດືອນມັງກອນ ຫາເດືອນພຶສະພາ ຜ່ານມານີ້ ໄດ້ເພີ້ມຂຶ້ນ ເກືອບ 60% ປຽບໃສ່ໄລຍະດຽວກັນ ຂອງປີກາຍ ສະຫະຣັດ ໄດ້ແຜ້ວທາງ ເພື່ອໃຫ້ທະນາຄານ ຂາອອກຂາ ເຂົ້າ ຂອງສະຫະຣັດ ໃຫ້ການຊ່ອຍເຫລືອ ທາງ ດ້ານການເງິນໃນການສົ່ງອອກ ສິນຄ້າ ຂອງ ສະຫະຣັດ ໄປຍັງລາວ ແລະກຳປູເຈັຽ ໃນບົດ ບັນທຶກສອງສະບັບ ທີ່ນຳອອກເຜີຍແຜ່ ມື້ວານນີ້ ປະທານາທິບໍດີ ສະຫະຣັດ ທ່ານ BARACKOBAMA ກ່າວວ່າ ປະເທດ ໃນເຂດເອເຊັຽ ຕາເວັນອອກສຽງໃຕ້ ທັງສອງ ໄດ້ຢຸດເຊົາການເປັນ “ປະເທດມາກເລນິນ” ຕາມທີ່ໄດ້ ກຳນົດໄວ້ ໃນກົດໝາຍ ວ່າດ້ວຍທະນາຄານ ຂາອອກຂາເຂົ້າ ສະບັບປີ 1945 ນັ້ນແລ້ວ ການເຄື່ອນໄຫວ ທີ່ວ່ານີ້ຈະອຳນວຍໃຫ້ ບັນດາທຸຣະກິດ ຂອງສະຫະຣັດ ໄດ້ຮັບເງິນກູ້ຢືມ ແລະສິນເຊື່ອທີ່ຄ້ຳປະກັນ ໂດຍຣັຖບານ ເພື່ອສົ່ງອອກສິນຄ້າ ໄປຍັງ ປະເທດທັງສອງ ໃນປີກາຍນີ້ສະຫະຣັດ ໄດ້ສົ່ງອອກ ສິນຄ້າ ໃນມູນຄ່າ 154 ລ້ານໂດລາ ໄປຍັງ ປະເທດກຳປູເຈັຽ ສ່ວນການສົ່ງອອກ ສິນຄ້າ ໄປຍັງລາວນັ້ນ ມີມູນຄ່າທັງໝົດ 18 ລ້ານໂດລາ ເຮືອບິນຣົບປາກິສຖານໄດ້ຖິ້ມ ຣະເບີດ ໂຈມຕີ ບ່ອນຫລົບລີ້ ຂອງພວກຫົວ ຮຸນແຮງ ໃນທົ່ວເຂດ ພາກຕາເວັນຕົກ ສຽງເໜືອ ໃນວັນເສົາ ມື້ນີ້ ລຸນຫລັງທີ່ໄດ້ມີການໂຈມຕີ ດ້ວຍຣະເບີດ ສະລະຊີບ 2 ຄັ້ງ ໃສ່ໂບດ ສາສນາອິສລາມ ທີ່ເປັນເຫດໃຫ້ມີຜູ້ເສັຽຊີວິດ ຢ່າງນ້ອຍ 7 ຄົນ ຮວມທັງ ນັກສອນສາສນາ ທີ່ມີຊື່ສຽງ ຄົນນຶ່ງ ເຈົ້າໜ້າທີ່ ກອງທັບ ປາກິສຖານ ກ່າວວ່າ ມີພວກຫົວຮຸນແຮງ ຢ່າງນ້ອຍ 7 ຄົນໄດ້ເສັຽຊີວິດ ໃນການໂຈມຕີ ທາງອາກາດ ໃນເຂດຊົນເຜົ່າ WAZIRISTAN ໃຕ້ບ່ອນທີ່ນາຍ BAITULLAH MEHSUD ຜູ້ນຳກຸ່ມ ຫົວຮຸນແຮງ ທາລີບານ ຕັ້ງຄ້າຍຢູ່ ໂຄສົກຄົນນຶ່ງ ຂອງນາຍ MEHSUD ໄດ້ອ້າງເອົາ ຄວາມຮັບຜິດຊອບ ໃນການໂຈມຕີມື້ວານນີ້ ທີ່ໂບດ ສາສນາອິສລາມ ໃນນະຄອນ ລາຮໍ ທາງພາກຕາເວັນອອກ ແລະທີ່ເມືອງNOWSHERA ທາງພາກຕາເວັນຕົກ ສຽງເໜືອ ຂອງປາກິສຖານ ນອກນັ້ນ ພວກທາລີບານຍັງເວົ້າວ່າ ຕົນເປັນຜູ້ ທຳການໂຈມຕີ ດ້ວຍຣະເບີດ ສະລະຊີບ ທີ່ໂຮງແຮມ PEARLCONTINENTAL ໃນເມືອງ PESHARWAR ທີ່ເຮັດໃຫ້ ມີຜູ້ເສັຽຊີວິດ 9 ຄົນນັ້ນ ອົງການ ອະວະກາດ NASA ຂອງສະຫະຣັດ ປະກາດ ໃນເຊົ້າມື້ນີ້ວ່າຕົນໄດ້ເລື່ອນເວລາ ໃນການ ສົ່ງຍານອະວະກາດ ໄປກັບ ENDEAVOUR ຂຶ້ນສູ່ຫ້ວງອະວະກາດ ຍ້ອນຖັງ ໄຮໂດຣເຈັນຮົ່ວ ເຈົ້າໜ້າທີ່ເວົ້າວ່າ ໂອກາດໄວສຸດທີ່ຍານອະວະກາດໄປກັບດັ່ງກ່າວ ຈະກຽມພ້ອມ ໃນການສົ່ງ ແມ່ນພາຍໃນເວລາ 4 ມື້ື້ແຕ່ວັນເວລາ ທີ່ວ່ານີ້ ແມ່ນຂັດແຍ້ງ ກັບໝາຍກຳນົດການ ໃນການຈັດສົ່ງ ອີກອັນນຶ່ງຂອງອົງການ NASA ການສົ່ງຍານ ENDEAVOUR ຂຶ້ນໄປ ປະຕິບັດງານ ທີ່ສະຖານີອະວະກາດນາໆຊາດ ແມ່ນກຳນົດໃສ່ ເວລາ 7 ໂມງ 17 ນາທີ ໃນຕອນເຊົ້າ ວັນເສົາ ມື້ນີ້ຕາມເວລາ ໃນພາກຕາເວັນອອກ ຂອງສະຫະຣັດ ອົງການອະວະກາດ ສະຫະຣັດ ເວົ້າວ່າບ່ອນຮົ່ວ ຊຶ່ງເກີດຂຶ້ນໃນທໍ່ ທີ່ໄຮໂດຣເຈັນ ຖືກປ່ອຍອອກມາ ໄດ້ຖືກເຜົາໄໝ້ນັ້ນມີການຄົ້ນພົບ ໃນລະຫວ່າງ ການຕື່ມເຊື້ອໄຟ ພວກຜູ້ຈັດການ ກ່ຽວກັບການປະຕິບັດງານ ຂອງອົງການ NASA ຈະປະຊຸມກັນ ໃນມື້ອື່ນນີ້ ເພື່ອປຶກສາຫາຣືກ່ຽວກັບ ການສ້ອມແປງ ແລະວັນເວລາ ໃນການສົ່ງ ຍານດັ່ງກ່າວ ຄັ້ງໃໝ່ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ